CELEX: 32017R1169
Language: sl
Date: 2017-06-26 00:00:00
Title: Izvedbena uredba Komisije (EU) 2017/1169 z dne 26. junija 2017 o uvrstitvi določenega blaga v kombinirano nomenklaturo

1.7.2017   
               
               
                  SL
               
               
                  Uradni list Evropske unije
               
               
                  L 170/56
               
            IZVEDBENA UREDBA KOMISIJE (EU) 2017/1169
      z dne 26. junija 2017
      o uvrstitvi določenega blaga v kombinirano nomenklaturo
      EVROPSKA KOMISIJA JE –
      ob upoštevanju Pogodbe o delovanju Evropske unije,
      ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
      ob upoštevanju naslednjega:
      
                  (1)
               
               
                  Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
               
            
                  (2)
               
               
                  Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
               
            
                  (3)
               
               
                  Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
               
            
                  (4)
               
               
                  Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
               
            
                  (5)
               
               
                  Ukrepi iz te uredbe so v skladu z mnenjem Odbora za carinski zakonik –
               
            SPREJELA NASLEDNJO UREDBO:
      Člen 1
      Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
      Člen 2
      V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
      Člen 3
      Ta uredba začne veljati dvajseti dan po objavi v Uradnem listu Evropske unije.
      
         Ta uredba je v celoti zavezujoča in se neposredno uporablja v vseh državah članicah.
         V Bruslju, 26. junija 2017
         
            
               Za Komisijo
            
            
               V imenu predsednika
            
            Stephen QUEST
            
               Generalni direktor
            
            
               Generalni direktorat za obdavčenje in carinsko unijo
            
         
      
      
         (1)  UL L 269, 10.10.2013, str. 1.
      
         (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
         PRILOGA
         
                     Opis blaga
                  
                  
                     Uvrstitev
                     (oznaka KN)
                  
                  
                     Utemeljitev
                  
               
                     (1)
                  
                  
                     (2)
                  
                  
                     (3)
                  
               
                     Izdelek v obliki kroglice (tako imenovana „paintball“) z ovojnico, izdelano iz trde želatine, in polnjen z barvo na vodni osnovi.
                     Izdelek je zasnovan za uporabo kot projektil v puškah za paintball (zračna puška s hitrostjo 91 metrov na sekundo pri izstopu iz šobe) med igro „paintball“ z več igralci.
                     Glej sliki (*1).
                  
                  
                     9306 90 90 
                  
                  
                     Uvrstitev opredeljujejo splošni pravili 1 in 6 za razlago kombinirane nomenklature, opomba 1(s) k poglavju 95 ter besedilo oznak KN 9306 , 9306 90  in 9306 90 90 .
                     Izdelek je zasnovan kot projektil za puško za paintball, ki se uvršča med zračne puške pod tarifno številko 9304  zaradi znatne hitrosti pri izstopu iz šobe (glej Uredbo Komisije (ES) št. 242/96 (UL L 31, 9.2.1996, str. 16)).
                     Kroglica paintball je projektil, ki se uporablja za streljanje z zračnimi puškami, podoben peletom ali puščicam za pikado. Zato je kroglica za paintball druge vrste strelivo (glej tudi pojasnjevalne opombe harmoniziranega sistema k tarifni številki 9306 , (A) (3)).
                     Uvrstitev kot izdelek iz poglavja 95 je torej izključena na podlagi opombe 1(s) k navedenemu poglavju.
                     Izdelek je zato treba uvrstiti pod oznako KN 9306 90 90  kot projektil.
                  
               
            
         
            (*1)  Sliki sta zgolj informativni.